Diari Oficial de la Generalitat Valenciana


Sumari del DOGV 7572, del 16-07-2015 (2015/6119)

Notificació de la sentència dictada en el juí verbal número 770/2014.
---------------------------------------------------------------------

### Dades del document

Número de DOGV
:   7572

Data del DOGV
:   16-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6119


Organisme emissor
:   Jutjat de Primera Instància Número 4 de Gandia

Tipus de document
:   Edicte

Notificació de la sentència dictada en el juí verbal número 770/2014. [2015/6119]  
En el juí a què es fa referència s'ha dictat la resolució que té el text que, literalment, és com seguix:  
  
«Sentència número 000148/2015  
Part demandant: Ruta Transnami, SL.  
Advocat/a: -  
Procurador: Ramón Juan Lacasa.  
Part demandada: Producciones Titanic, SL.  
Advocat/a: -  
Procurador/a: -  
Objecte del juí: altres verbals.  
Gandia, 5 de juny de 2015  
Joaquín Femenía Torres, jutge del Jutjat de Primera Instància número 4 dels de Gandia i partit, he vist les presents actuacions del juí verbal número 770/2014, promogudes a instància del procurador Ramón Juan Lacasa, en la representació de la mercantil Ruta Transnami, SL, assistida per la lletrada Pilar Millet Pérez, contra la també entitat Producciones Titanic, SL, declarada en rebel·lia.  
  
Antecedents de fet  
Primer. La meritada part actora va formular demanda arreglada a les prescripcions legals en la qual sol·licitava, prèvia al·legació dels fets i fonaments de dret, que es dictara sentència conforme al seu suplique.  
  
Segon. Admesa a tràmit, es va convocar a les parts per a la celebració de la vista prescrita per la llei, citades per al dit acte en forma legal, i es va fer saber a la part demandada que, en cas de no comparéixer, se seguiria el juí en rebel·lia.  
Tercer. Arribat el dia i obert el juí, va comparéixer la part actora i no ho va verificar la demandada, declarada en rebel·lia, ratificada aquella en la seua demanda, amb la proposta dels mitjans de prova que va tindre per pertinents, practicant-se els que es van poder verificar.  
Quart. En la substanciació del present juí s'han observat les prescripcions legals i la resta de pertinent aplicació al supòsit d'actuacions  
  
Fonaments de dret  
Primer. La pretensió de l'actora se circumscriu a una reclamació d'una quantitat, concretament 5.372,40 euros, pretensió que fonamenta sobre una sèrie servicis consistents en el transport de mercaderies a favor de la demandada i que encara se li deuen.  
Segon. La declaració judicial de rebel·lia, que en el present procés ha recaigut respecte dels demandats, es configura com una de les conductes que la dita part pot adoptar enfront de la demanda, consistent en no comparéixer a la crida que se li realitza, no produint en el nostre dret, a diferència d'altres legislacions, més efecte que el de tindre per contestada la demanda havent de seguir el procés el seu curs sense la intervenció del rebel. Si bé, la jurisprudència ha entés que la dita contestació a la demanda fictícia ha de ser-ho en el sentit d'oposar-se a ella, de manera que roman en l'actor la càrrega de provar els fets constitutius de la seua pretensió  
Tercer. En el present s'han vist provats els fets sobre els quals la demandant fonamenta la seua pretensió, concretament a través de la documental aportada per la dita part, ja amb la factura ja amb els albarans, que no han sigut impugnats per la part demandada.  
Quart. Les costes s'imposen a la demandada.  
Vistos els preceptes legals esmentats i tots els altres que hi són aplicables de manera general i pertinent.  
Fallada  
Estime la demanda interposada pel procurador Ramón Juan Lacasa, en la representació de la mercantil Ruta Transnami, SL, contra la també entitat Producciones Titanic, SL, declarada en rebel·lia, condemne esta a satisfer a l'actora la quantitat reclamada de 5.372,40 euros, amb l'interés legal.  
Les costes processals s'imposen a la part demandada.  
Notifiqueu esta resolució a les parts i feu-los saber que en contra es pot interposar recurs d'apel·lació.  
Així, per esta la meua sentència, de la que es portarà testimoni a les interlocutòries, que, jutjada definitivament en primera instància, que pronuncie, mane i firme.  
Publicació. Llegida i publicada va ser l'anterior sentència pel jutge Joaquín Femenía Torres, mentres celebrava audiència pública en el dia de la seua data. En done fe.»  
  
Atés que es desconeix el domicili o residència actuals de la part demandada, per resolució de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del jutjat, per a portar a efecte la diligència de notificació.  
  
Gandia, 8 de juny de 2015.- El secretari judicial: Enrique Ferri Borrás.